Chersonesia

Chersonesia er en slekt av sommerfugler som hører til gruppen Cyrestinae i den store familien flikvinger (Nymphalidae). De lever i tropiske og subtropiske områder. Vingene er sterkt flikete.

 Utseende 
Ganske små sommerfugler, vingene er som oftest noe flikete, hvite, oransje eller brune med smale, mørke tverrstriper.
De ligner på slekten Cyrestis men er betydelig mindre, vingene er mindre flikete og vingenes grunnfarge er oftest oransje.

 Levevis 
Larvene lever på trær i fiken-slekten (Ficus). Disse sommerfuglene har en forholdsvis langsom og «vimsete» flukt og har blitt beskrevet som «papirlapper som flyr i vinden». De flyr ikke langt avgårde, men holder seg nær til visse grener. Trolig besøker de sjelden blomster, men suger til seg væske fra sølepytter, sopp og honningdugg fra bladlus.

 Utbredelse 
Slekten er utbredt fra India i vest til Sulawesi i øst.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae Rafinesque, 1815
 Underfamilien Cyrestinae Guenée, 1865
 Slekten Chersonesia Distant, 1883 
 Chersonesia excellens (Martin, 1903)
 Chersonesia intermedia Martin, 1895
 Chersonesia nicevillei Martin, 1895
 Chersonesia peraka Distant, 1884
 Chersonesia rahria (Moore, [1858])
 Chersonesia rahrioides Moore, [1899]
 Chersonesia risa (Doubleday, [1848])

 Kilder 
 Chersonesia på Tree of life 
 Butterflies of Malaysia – Chersonesia rahria 
 Eksterne lenker 


Kategori:Flikvinger
Kategori:Dyr formelt beskrevet i 1883
Kategori:Dyr formelt beskrevet av William Lucas Distant